Je pravdou, že Úrad inšpekčnej služby na Ministerstve vnútra sa zaoberá výhradne konaním alebo nekonaním príslušníkov policajného zboru v zmysle Trestného poriadku. Inými slovami, nezaoberajú sa inšpekciou, teda kontrolou činnosti policajtov, ako by to mohlo z názvy vyplývať. Výrok preto hodnotíme ako pravdivý.
Pôsobnosť Úradu inšpekčnej služby na Ministerstve vnútra je nasledovná:
"- eviduje a vybavuje oznámenia a podania o podozrení z páchania trestnej činnosti policajtov,
- odhaľuje a dokumentuje trestné činy páchané policajtmi, vykonáva operatívno-pátraciu činnosť, využíva informačno-technické prostriedky a využíva databázy informačných systémov ministerstva a Policajného zboru, prijíma trestné oznámenia, a ak je podozrivým policajt, vybavuje ich podľa Trestného poriadku, vykonáva vyšetrovanie a skrátené vyšetrovanie o trestných činoch policajtov, spolupracuje s útvarmi ministerstva a útvarmi Policajného zboru pri odhaľovaní trestnej činnosti policajtov a navrhuje preventívne opatrenia, vyžaduje potrebnú spoluprácu a súčinnosť pri plnení úloh inšpekčnej služby od policajtov, štátnych zamestnancov a zamestnancov, - vykonáva sledovanie osôb a vecí a technicky zabezpečuje používanie informačno-technických prostriedkov, - navrhuje opatrenia na predchádzanie a zamedzovanie trestnej činnosti policajtov, - zabezpečuje spoluprácu a koordináciu činností pri objasňovaní trestnej činnosti policajtov s medzinárodným prvkom, - koordinuje činnosti na úseku boja proti korupcii a ďalšej závažnej trestnej činnosti v Policajnom zbore a navrhuje opatrenia na jej odstránenie."